Francisella

Francisella — გრამუარყოფითი პათოგენური ბაქტერიების გვარი. ისინი მცირე ზომის კოკობაცილური ან ჩხირის ფორმის, უძრავი ორგანიზმები არიან, რომლებიც მაკროფაგების ფაკულტატურ უჯრედშიდა პარაზიტებს წარმოადგენენ. Francisella-ს გვარის წარმომადგენლები მკაცრი აერობები არიან და მათი კოლონიები Brucella-ს გვარის წარმომადგენლების კოლონიების მსგავსია მორფოლოგიურად. Francisella tularensis აღმოჩენილი იყო ბაქტერიოლოგ ედუარდ ფრანცისის მიერ 1922 წელს, რომელმაც დაადგინა, რომ ეს სახეობა ტულარემიის გამომწვევი აგენტია. გვარის ტიპობრივი სახეობა, F. tularensis იწვევს ტულარემიას. F. novicida და F. philomiragia იწვევენ სეფსისს და ინვაზიურ, სისტემურ ინფექციებს. გვარის ტაქსონობია ცოტაოდენ არაზუსტია, განსაკუთრებით F. novicida-ს შემთხვევაში (შესაძლოა, F. tularensis-ის ქვესახეობა იყოს). ზოგადად, სახეობის იდენტიფიკაცია ხდება ბიოქიმიური ნიშნების მიხედვით ან 16S რ-რნმ სეკვენსირებით. 2012 წლის ივნისში გამოქვეყნდა სტატია, რომელშიც მთლიანი გენომის სეკვენსირების საფუძველზე განახლდა გვარის ფილოგენობა - შესაძლოა მისი დაყოფა 2 ძირითად ჯგუფად: ერთში შედის F. tularensis, F. novicida და F. hispanensis, ხოლო მეორეში - F. philomiragia და F. noatunensis. Francisella-ს სახეობები გარემოში დიდი ხნის განმავლობაში ინარჩუნებენ სიცოცხლისუნარიანობას. პარადოქსულად, მათი კულტივირება და შენარჩუნება ლაბორატორიულ პირობებში მარტივი არაა. ზრდა ნელა მიმდინარეობს (თუმცა, შესაძლებელია აჩქარება CO2-ის დამატებით) და არეს მიმართ გარკვეული მოთხოვნები გააჩნიათ - Francisella-ს სახეობების უმეტესობა საჭიროებს ცისტინისა და ცისტეინის დამატებას. მათი ზრდა წარმატებით განხორციელდება მრავალი სუბსტრატის გამოყენებით, მათ შორის თაიერ-მარტინის სუბსტრატი ზემოთ ხსენებული დანამატების თანაობისას. შესაბამის მყარ სუბსტრატზე 24 საათიანი ინკუბაციის შემდეგ, Francisella-ს კოლონიები მცირე ზომისაა (1-2 მმ), გამჭირვალე და თეთრი-მონაცრისფრო ან მოლურჯოა. 48 საათის შემდეგ ხშირად პრიალა ზედაპირი აქვთ. ↑ Allen LA (2003). „Mechanisms of pathogenesis: evasion of killing by polymorphonuclear leukocytes“. Microbes Infect. 5 (14): 1329–35. doi:10.1016/j.micinf.2003.09.011. PMID 14613776. ↑ (2004) რედ. Ryan KJ: Sherris Medical Microbiology, 4th, McGraw Hill, გვ. 488–90. ISBN 0-8385-8529-9.  ↑ Francis E (1921). „Tularemia. I. The occurrence of tularemia in nature as a disease of man“. Public Health Rep (36): 1731–53. ↑ Collins FM (1996). Pasteurella, Yersinia, and Francisella. In: Baron's Medical Microbiology (Baron S et al., eds.), 4th, Univ of Texas Medical Branch. ISBN 0-9631172-1-1.  ↑ Sjödin A, Svensson K, Öhrman C, Ahlinder J, Lindgren P, Duodu S, Johansson A, Colquhoun DJ, Larsson P, Forsman M (2012). „Genome characterisation of the genus Francisella reveals insight into similar evolutionary paths in pathogens of mammals and fish“. BMC Genomics. 13 (268): 268. doi:10.1186/1471-2164-13-268. PMC 3485624. PMID 22727144. ↑ Ellis J, Oyston P, Green M, Titball R (2002). „Tularemia“. Clin Microbiol Rev. 15 (4): 631–46. doi:10.1128/CMR.15.4.631-646.2002. PMC 126859. PMID 12364373. ↑ Collins FM (1996). Pasteurella, Yersinia, and Francisella. In: Baron's Medical Microbiology (Baron S et al., eds.), 4th, Univ of Texas Medical Branch. ISBN 0-9631172-1-1.  Francisella- ტაქსონიმიური ინფორმაცია, ბიოინფორმატიკის რესურსების ცენტრი Francisella ვირთევზებში